《阃相可翁先生偕王人有湖山游获侍坐先生有诗》
宋代·丰茝

西郊陪衮绣，云步入千山。
行乐五星聚，浮生半日閒。
寻棋枫叶下，载酒藕花间。
谭笑长城在，何有敢度关。

作者简介：丰茝，原名芸，鄞县（今浙江宁波）人。理宗绍定二年（一二二九）进士（清康熙《鄞县志》卷一○）。开庆元年（一二五九）官广西提刑兼提举。事见《甬上宋元诗略》卷九。